ซื้อดีลวงในไป สำหรับทานมื้อค่ำคืนวันอังคารและ พุธ จะเป็นเทศกาล oyster world tour มีหอยนางรมนานาชาติมาให้เราได้ลิ้มรสกัน

ห้องอาหารปทุมมาศจะอยู่บริเวณชั้นล่าง เป็นแนวไทยๆหน่อย 

เข้าไปเราก็จะเจอบรรดาหอยนางรมจากประเทศต่างๆนอนรอเรา ในบุฟเฟ่ต์จะมีชากาแฟ ให้นะคะเราสามารถสั่งได้เลย 

หอยนางรมวันที่ไปจะมี fin de claire / fin de normandie / irish / cofin bay / pacific rock / korea 

ส่วนตัวชอบ korea เพราะกลิ่นไม่แรง รสไม่จัดมาก มีความครีมมี่อยู่เยอะ

กับ cofin bay ที่มาจากออสเตเรีย จะมีรสเค็มขึ้นมาหน่อย ตัวไม่ได้ใหญ่มาก

fin de claire อันนี้ทานบ่อยละเฉยๆ โดยรวมวันนี้ทานหอยไปประมาณ 14 ตัว

เมนูอื่นๆนอกจากหอยก็มีนะคะ มีซุ้มส้มตำ ซุ้มสลัด สเต็ก 

ซุ้มสเต็ก เนื้อแกะอร่อย ไม่เหนียว ไม่เหม็นแกะ ชิ้นเล็กไปนิดนึง สเต็กหมูเค้าหมักมาดี อร่อยเค็มๆดี

ก๋วยเตี๋ยว น้ำซุปอร่อย ให้เส้นมาเยอะ ลูกชิ้นไม่ค่อยอร่อย

ขนมหวาน พวกเค้ก และมูสต่างๆหวานเลี่ยนไปไม่ค่อยโอ แต่คัสตาร์ด อร่อย ไม่หวานมาก

ข้าวเหนียวมะม่วงหวานไปหน่อยค่ะ หวานทั้งข้าวเหนียว และมะม่วง

โดยรวมอาหารมีให้เลือกเยอะ หอยนางรมสดดี คุ้มค่ะ สำหรับราคานี้